48 K. B. Presl, 



solummodo in uno latere, in altero deficit plane, vel in uno latere est irregulariter inter- 

 rupta, in altero nulla. Plicam esse nec venulam docet quoque maceratio et solicita expla- 

 nalio laciniarum, ubi plane evanescit, cum venula maceratione evanescere non potest. 



DIDYMOGLOSSLM UNDULATUM. 



D. glaberrimum, fronde lanceolata angustato-acuminata pinnata , pinnis petiolulatis 

 lanceolatis acutis profundissime pinnatifidis, laciniis linearibus obtusis integerrimis undulatis, 

 soris exsertis subpedicellatis, indusio infundibuliformi alato, limbi laciniis ovatis obtusis, recep- 

 taculo setaceo , rachibus stipiteque alatis , ala undulata. 



Ilabitat in insulis rhilippinis, verosimiliter in insula Luzon, unde retulit clar. Cu- 

 ming et aliis plantis mixtum comnmnicavit. 



Rhizoma repens, filiforme, tenue, radicibusque ramosis pilis brevibus densissimis 

 tomentellum. Stipes quatuor — sex lineas longus, basi ima teres, caeterum ala foliacea satis 

 lata undulata instructus, glaberrimus. Frons semialterum usque semitertium pollicem longa, 

 exsiccata fusco - virens, glaberrima, anguste lanceolata , angustato-acuminata, pinnata aut 

 jiotius bipinnata. Pinnae tres — quatuor lineas longae, brevissime petiolulatae , alternae , di- 

 stantes, lanceolatae, acutae. Pinnulae seu laciniae lineares, breves, obtusae, undulatae, paucae. 

 Raches ala latiuscula foliacea undulata instructae. Costae venaeque simplices, tenuissimae, 

 apice liberae. Parenchyma e cellulis subrotundo-hexagonoideis constructum. Sori pinnulas 

 seu lacinias superiores infimas obliterantes, exserti, alii sessiles, alii pedicellati, pedicello alato. 

 Indusium fere sesquilineam longum , infundibuliforme, utrinque plus minus alatum, limbi la- 

 ciniis ovatis obtusis integerrimis tubo plus quam duplo brevioribus demum patentissimis. 

 Pieceptaculum indusio duplo longius, setaceum, basi capsuliferum. 



Afiine D. Filicula, D. minutulo et D. humili, differt praecipue pinnulis laciniisve 

 racheosque alis latioribus undulatisque. A D. humili differt praecipue fronde non marginata. 

 — Apex pinnularum subinde incurvo-mucronulatus esse videtur, quale signum tamen ex- 

 siccationi el corrugationi attribuendum est. 



DIDYMOGLOSSUM SERRULATUM. 



D. fronde ovata acuta aut lanceolata utrinque angustata bipinnata , pinnis petiolulatis 

 oblongo-lanceolatis acutis , pinnulis lanceolatis obtusis profundissime pinnatifidis , laciniis 

 inferioribus bilobis superioribus integris lobisque linearibus sinuato - serrulatis, soris exsertis 

 sessilibus, indusii tubo turbinato- infundibuliformi limbi laciniis ovatis obtusis aequilongo, 

 receptaculo setaceo indusium duplo superante, rachibus superne alatis inferne teretibus costisque 

 venisque paleis piliformibus adspersis glabrisve, stipite filiformi paleaceo - hirsuto. 

 Cuming pl. cxs. philip. n, 221. 



llabitat in insulis Philippinis, ubi legit clar. Cuming. 



